stanford-oval/wikipedia huggingface dataset:
Hautamuistomerkki

Harry Kivijärven suunnittelema Urho Kekkosen hautamuistomerkki Helsingin Hietaniemen hautausmaalla. Muistomerkki on paljastettu vuonna 1987.
Hautamuistomerkki on tietyn henkilön muistoksi osoitettu hautakivi, muistolaatta, rakennelma tai merkintä. Usein muistomerkin aiheena on henkilö, joka on ollut elämänsä aikana tunnettu tai muulla tavoin saavutuksillaan merkittävä henkilö. Yleisiä muistomerkkejä ovat patsaat, veistokset, monumentit, suihkulähteet tai kokonaiset puistot. Muistomerkin hankkiminen haudalle on omaisten, erilaisten järjestöjen, kuntien, puolustusvoimien ja valtion tapa kunnioittaa vainajan muistoa.
Muistomerkkien lajeja

Yleisimpiä muistomerkkejä ovat hautakivet ja muistolaatat. Muistolaatassa voi olla pelkkä teksti, siinä voi olla epitafi tai se voi olla reliefi. Sodassa kaatuneiden sankarivainajien hautojen eli sankarihautojen yhteydessä voi olla niin sanottu sankaripatsas tai sankarimuistomerkki.
ORP Czajka (1935)

| ORP Czajka |
| --- | --- |


Aluksen vaiheet
Rakentaja:  Państwowa Stocznia Modlińska, Modlin
Kölinlasku:  huhtikuu 1933
Laskettu vesille:  10. huhtikuuta 1935
Palveluskäyttöön:  10. helmikuuta 1936
Poistui palveluskäytöstä:  1966
Loppuvaihe:  romutettu 1977
Tekniset tiedot
Uppouma:  183 t
Pituus:  45 m
Leveys:  5,5 m
Koneteho:  1 050 hp
Nopeus:  17,5 solmua
Aseistus
Aseistus:  1 x 75 mm tykki 2 x 7,92 mm konekivääriä 20 x merimiinaa tai syvyyspommia
ORP Czajka oli Puolan laivaston Jaskółka-luokan miinanraivaaja toisessa maailmansodassa. Alus oli Puolan antauduttua Saksan laivastossa nimettynä Westerplatteksi, kunnes se palautettiin Puolalle 1946. Alus nimettiin 1949 D-45:ksi ja edelleen 1966 BK-1:ksi.
Valmistus

Alus tilattiin Panstwowa Stocznia Modlinskalta Modlinista, missä köli laskettiin huhtikuussa 1933. Alus laskettiin vesille 10. huhtikuuta 1935 ja valmistui 10. helmikuuta 1936.
Palvelus

Syyskuussa 1939 Czajka  osallistui sotatoimiin raivaajalaivueen lippulaivana päällikkönään Alexei Czerwinski. Alus joutui 1. syyskuuta laivueensa mukana Saksan ilmavoimien hyökkäyksen kohteeksi kotisatamassaan Helissä, minkä jälkeen laivueen jäljelle jääneet alukset siirtyivät Czajkan johdolla Jastarniaan. Alus tuki 11.ja 12. syyskuuta rannikkopuolustuksen taistelua saksalaisia vastaan. Alus miinoitti 13. syyskuuta ja seuraavana päivänä se tuki rannikkojoukkojen taistelua, kun se joutui ilmahyökkäykseen Jastarniassa. Lievästi vaurioitunut alus siirrettiin Heliin, jonne se hylättiin miehistön liittyessä maavoimiin.
Helin antauduttua 2. lokakuuta saksalaiset valtasivat Czajkan ja liittivät aluksen laivastoonsa nimettynä Westerplatteksi. Alus palveli miinanraivaajana ja sodan lopulla tuki- ja apualuksena. Elokuusta 1943 alkaen alus palveli torpedokoulun maalilaivana (saks. Torpedofangboot) tunnuksella TFA 11. Alus selvisi sodasta kolmen muun Puolan merivoimien miinanraivaajan kanssa, joten ne palautettiin sodan päätyttyä 25. tammikuuta 1946 Travemündessä.
Alus aseistettiin saksalaisilla 20 millimetrin ilmatorjuntatykeillä ja varustettiin miinanraivausvälinein 12. maaliskuuta Kielissä, josta se matkasi muiden takaisin saatujen alusten kanssa Gdyniaan kunnostettavaksi. Alukset muodostivat miinanraivaajalaivueen yhdessä yhdeksän Neuvostoliitosta saadun miinanraivaajan kanssa, mikä oli samalla uusien merivoimien ensimmäinen laivue.
Alus kunnostettiin 1947, minkä jälkeen se liitettiin merisotakouluun ennen ORP Błyskawican siirtoa koululaivaksi. Alus palasi miinanraivaajaksi. Miinanraivauksen päätyttyä 1949 alus muutettiin partioveneeksi, kunnes se 1960 siirrettiin majoituskäyttöön. Helmikuussa 1970 alus päätettiin romuttaa.
Välikokoinen säie

Välikokoisiin säikeisiin kuuluvat epiteelisolujen keratiinisäikeet värjättyinä punaisella.
Välikokoiset säikeet muodostavat mikrotubulusten  ja mikrofilamenttien kanssa solun tukirangan. Niiden tehtävä on tukea solun rakennetta ja tumaa, sekä lisätä solun kestävyyttä mekaanista rasitusta vastaan. Säikeet kiinnittyvät soluliitoksiin muodostaen tukevan verkoston solulimassa.
Rakenne

Välikokoiset säikeet muistuttavat rakenteeltaan lujia köysiä. Ne syntyvät polymeroimalla tiettyjä proteiineja. Proteiineja on useita erilaisia ja ne voidaan jakaa sijainnin ja toiminnan perusteella neljään eri ryhmään taulukon mukaisesti.  Säikeet ovat läpimitaltaan 10 nm. Kaikkien monisoluisten eliöiden soluista löytyy ainakin yksi säietyyppi. Säikeet kattavat suuren osan solun tilavuutta. Proteiinissa on alfakierteisiä osia, joiden ansiosta ne voivat kiertyä köysimäisiksi rakenteiksi.
|   | Sijainti solussa | Solutyypit |
| --- | --- | --- |
| Keratiini | Solulimassa | Epiteelisoluissa |
| Vimentiini ja sen kaltaiset | Solulimassa | Lihassoluissa, hermoston gliasoluissa, ja tukikudoksessa |
| Neurofilamentit | Solulimassa | Hermosoluissa |
| Lamiinit | Tumassa | Tumakotelossa |
Merkitys

Välikokoiset säikeet lujittavat paitsi yksittäistä solua mekaanista stressiä vastaan, myös solukudosta, kun desmosomit yhdistävät vierekkäisten solujen säikeet vahvaksi verkostoksi. Eri solutyypit ilmentävät niille tyypillisiä välikokoisia säikeitä. Niitä analysoimalla voidaan saada tietoa myös solun alkuperästä eliössä. Tätä käytetään esimerkiksi syöpätutkimuksissa.
Kotkat kuuntelevat

| Kotkat kuuntelevat> Where Eagles Dare |
| --- | --- |

Ohjaaja:  Brian G. Hutton
Käsikirjoittaja:  Alistair MacLean
Tuottaja:  Elliott Kastner
Säveltäjä:  Ron Goodwin
Kuvaaja:  Arthur Ibbetson
Leikkaaja:  John Jympson
Pääosat:  Richard Burton Clint Eastwood Mary Ure
Valmistustiedot
Valmistusmaa:  Iso-Britannia Yhdysvallat
Tuotantoyhtiö:  MGM
Levittäjä:  Mokép Netflix
Ensi-ilta:  1968
Kesto:  158 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kotkat kuuntelevat (engl. Where Eagles Dare) on vuonna 1968 ensi-iltansa saanut brittiläis-yhdysvaltalainen toiminta- ja seikkailuelokuva. Toiseen maailmansotaan sijoittuvan elokuvan ohjasi Brian G. Hutton ja käsikirjoitti kirjailija Alistair MacLean. Pääosissa esiintyvät Richard Burton ja Clint Eastwood.
Kotkat kuuntelevat kuvattiin Itävallassa. Stuntmies Yakima Canutt oli second unit -kameraryhmän ohjaaja ja kuvasi suurimman osan toimintakohtauksista. Brittiläinen stuntmies Alf Joint oli Richard Burtonin sijaisnäyttelijä monissa kohtauksissa, kuten taistelussa köysiradan päällä. Palkittu kapellimestari ja säveltäjä Ron Goodwin teki elokuvan musiikin ja Arthur Ibbetson oli pääkuvaaja.
Rooleissa

| 0 | 1 | 2 |
| --- | --- | --- |
|  Richard Burton  | … |  majuri John Smith / Johann Schmidt   |
|  Clint Eastwood  | … |  luutnantti Morris Schaffer   |
|  Mary Ure  | … |  Mary Elison   |
|  Patrick Wymark  | … |  eversti Wyatt Turner   |
|  Michael Hordern  | … |  amiraali Rolland   |
|  Donald Houston  | … |  kapteeni Olaf Christiansen   |
|  Peter Barkworth  | … |  kapteeni Ted Berkeley   |
|  William Squire  | … |  kapteeni Lee Thomas   |
|  Robert Beatty  | … |  prikaatinkenraali George Carnaby / korpraali Cartwright Jones   |
|  Ingrid Pitt  | … |  Heidi Schmidt   |
|  Brook Williams  | … |  kersantti Harrod   |
|  Neil McCarthy  | … |  kersantti Jock MacPherson   |
|  Vincent Ball  | … |  everstiluutnantti Cecil Carpenter   |
|  Anton Diffring  | … |  eversti Paul Kramer   |
|  Ferdy Mayne  | … |  kenraali Julius Rosemeyer   |
|  Derren Nesbitt  | … |  majuri von Hapen   |
Arvioita

Video-oppaassa vuodelta 1994 Esko Rautakorpi piti teosta sotaelokuvan ehdottomaan aateliin kuuluvana ja antoi sille neljä tähteä viidestä, mikä vastaa sanallista arviota ”erinomainen”.
Muuta

Brittiläinen heavy metal -yhtye Iron Maiden on tehnyt elokuvaan perustuvan kappaleen ”Where Eagles Dare” vuonna 1983 julkaistulle Piece of Mind - albumilleen.
Aiheesta muualla

Kotkat kuuntelevat Internet Movie Databasessa (englanniksi)
Onandjokwe

| Onandjokwe |
| --- | --- |
 Onandjokwe
 Koordinaatit: 17°54′47″S, 16°02′34″E 
Valtio:   Namibia
Alue:  Oshikoton alue
Aikavyöhyke:  UTC+1
Infobox OKVirheellinen NIMI-arvo: 
Onandjokwe on entinen Suomen Lähetysseuran lähetysasema Ondongassa Pohjois-Namibiassa entisellä Ambomaalla. Siellä sijaitsee Onandjokwen sairaala.
Sairaalan perustaminen tuli ajankohtaiseksi Ambomaalla sen jälkeen, kun ensimmäinen suomalainen lähetyslääkäri Selma Rainio oli saapunut sinne vuonna 1908. Sairaalaa kaavailtiin ensin Ondangwaan, mutta lopulta päädyttiin sen sijoittamiseen Oniipaan, jonka reunalle rakennettiin päärakennus ja muutamia sairasmajoja. Rakennustyöt suoritti lähetyssaarnaaja Nestor Wäänänen, ja ensimmäisessä rakennusvaiheessa käytettiin 75 000 rakennustiiltä ja 48 härkävaunullista rakennuspuuta sekä 6–7 tonnia muuta rakennustavaraa. Marraskuussa 1910 kiinnitettiin päärakennuksen kattopellit, ja tammikuussa 1911 Rainio saattoi muuttaa päärakennukseen. Heinäkuussa 1911 aseman vihkivät käyttöön vierailulla ollut Lähetysseuran apulaisjohtaja Hannu Haahti yhdessä työalan esimiehen Martti Rautasen kanssa. Paikasta alettiin käyttää sen vanhaa nimitystä Onandjokwe, ‘villihanhien paikka’.
Ensimmäisen maailmansodan aikana vuonna 1915 Ambomaalla vallitsi nälähätä ja ihmisiä kuoli myös punatautiin. Onandjokwen sairaalakin jouduttiin sulkemaan tilapäisesti. Kun englantilaiset joukot majuri S. M. Pritchardin johdolla olivat vallanneet Saksan Lounais-Afrikan saksalaisilta samana vuonna, Pritchard kävi myös Ambomaalla ja Onandjokwella, missä hän lupasi toimittaa sairaalaan lääkkeitä ja ruokavaroja. Pritchard oli ilmaissut tyytyväisyytensä suomalaisten Ambomaalla suorittamaan työhön. Hän oli itsekin muutaman päivän ajan potilaana Onandjokwella.
Vuonna 1918 Ambomaalla esiintyi tuhkarokkoa, aivokalvontulehdusta, vesirokkoa ja sikotautia, ja vuoden 1919 puolella myös espanjantautia. Viimeksi mainittu oli kuitenkin Ambomaalla lievää, ja vain harvat kuolivat siihen. Sota-aikana tapahtuneet joukkojen siirrot ja väestön liikehtiminen toivat kuitenkin tullessaan sukupuolitauteja, etenkin syfilistä, jota vuonna 1922 sairasti 47 % Onandjokwen potilaista. 1920-luvun alussa Ambomaalle saapui myös uutena tautina tuberkuloosi.
Sairaanhoitotyö oli pitkään ainoa suomalaisten työmuoto, jota siirtomaaisännät, niin saksalaiset kuin sittemmin englantilaiset tukivat taloudellisesti. Englantilaiset antoivat vuosittaisen määrärahan sekä lisäksi kalliit lääkkeet sukupuolitautien hoitamista varten.
Vuonna 1922 alkoi Onandjokwella uusi työmuoto, nuorten naisten kouluttaminen ns. “naiskodissa”, mutta tämä siirtyi jo vuonna 1925 Oshigamboon.
Sairaalan lääkärinä toimi Selma Rainio vuosina 1911–1919 ja 1922–1933.
Primaari immuunipuutos

Primaari immuunipuutos on tila, jossa elimistön puolustusjärjestelmä ei geneettisesti pysty puolustautumaan infektioita vastaan. Primaareissa vasta-ainepuutoksissa on vasta-aineiden määrä tai niiden kyky toimia infektiopuolustuksessa alentunut.
Primaari vasta-ainepuutos ei ole infektion aiheuttama, vaan se johtuu elimistön B-solujen synnynnäisestä kyvyttömyydestä muodostaa vasta-aineita. Suuressa osassa vasta-ainepuutoksia – toisin kuin lähes kaikissa muissa immuunipuutoksissa – oireet ja tauti ilmaantuvat vasta aikuisiällä.
Infektioherkkyyden lisäksi suuri osa immuunipuutossairauksista altistaa potilaan sairastumaan herkästi myös erilaisiin autoimmuunisairauksiin, kuten tulehduksellisiin keuhko-, suolisto- ja nivelsairauksiin, verisolujen vähyyteen (verihiutaleet, punasolut) ja kilpirauhassairauksiin. Usein diagnoosia on vaikea tehdä, koska näiden sairauksien hoitoihin käytetään vasta-ainepitoisuuksia ja vasteita alentavia lääkityksiä. Yksin lääkitykset voivat aiheuttaa hyvin samantyyppisen taudinkuvan, tuolloin vasta-ainehoidoista ei yleensä ole kuitenkaan hyötyä potilaalle.
Immuuni- ja vasta-ainepuutokset eivät ole tarttuvia.
Primaarin immuunipuutoksen hoito

Parantavaa hoitoa ei toistaiseksi tunneta, joten pyrkimyksenä on korvata puuttuvat vasta-aineet immunoglobuliinihoidolla.
Immunoglobuliinivalmisteet sisältävät lähinnä vasta-aineluokkaa G (IgG), ja ne tehdään verenluovuttajien veriplasmasta. Veriplasmat testataan tarkasti virusten osalta. Tuotteiden valmistuksessa käytetään lisäksi menetelmiä, jotka varmistavat, että mahdolliset virukset inaktivoituvat. Lopuksi myös valmiit tuotteet testataan.
Immunoglobuliinivalmisteet estävät tehokkaasti toistuvia infektioita ja niiden aiheuttamia vaurioita. Niitä voidaan antaa ihon alle tai suonensisäisesti, mutta lihaksensisäistä hoitoa ei enää pitäisi käyttää. Kasvaneet, yksilöllisesti infektioiden seurannan ja todettujen elinvaurioiden perusteella määritettävät korvaushoitoannokset (IgG-annos 0,4–1,2 g/kg/kk), tihentynyt annostelu, parantuneet tukihoidot ja potilaiden seurannan keskittäminen erikoissairaanhoitoon ovat parantaneet potilaiden ennustetta merkittävästi.
Ihonalaisesti annettava hoito annetaan yleensä kotona viikoittain, suonensisäinen yleensä sairaalassa vähintään kolmen viikon välein. Varhain todetussa vasta-ainepuutoksessa eliniän odote on näin hoidettuna keskimäärin sama tai parempi kuin esim. lääkehoidetussa HIV-infektiossa tai tyypin 1 diabeteksessä.
Yleisimmät vasta-ainepuutostilat

Primaarinen vasta-ainepuutos ei ole infektion aiheuttama, vaan se johtuu elimistön B-solujen synnynnäisestä kyvyttömyydestä muodostaa vasta-aineita.
Yleisimmät vasta-ainepuutostilat > CVI-tauti

Nimi tulee englanninkielisestä nimestä common variable immunodeficiency, CVI tai CVID. Tästä käytettiin aiemmin nimitystä hankittu hypogammaglobulinemia.
CVI-tautiin sairastuvat miehet ja naiset yhtä usein. Se todetaan yleensä varhaisessa aikuisiässä, vaikka oireita on voinut olla lapsuudesta lähtien. Se on yleisin primaarisista vasta-ainepuutostiloista. Veressä on kypsiä B-soluja, mutta ne eivät kehity vasta-aineita tuottaviksi plasmasoluiksi. Syytä tähän ei vielä tiedetä. CVI-taudissa ovat yleensä kaikkien vasta-aineluokkien pitoisuudet veressä pienet. CVI-taudissa annetaan säännöllistä immunoglobuliinihoitoa.
Eniten maailmassa CVI-tautia esiintyy Suomessa.
Yleisimmät vasta-ainepuutostilat > XLA eli X-kromosomiin liittyvä agammaglobulinemia

Tästä käytetään myös nimitystä Brutonin agammaglobulinemia. Tämä periytyy X-kromosomaalisesti, eli sairastuneet ovat miespuolisia, jotka ovat perineet tautigeeniä sisältävän X-kromosomin äidiltään. XLA todetaan jo varhaislapsuudessa, kun äidiltä perityt vasta-aineet loppuvat. XLA-potilailla ei ole verenkierrossa kypsiä B-soluja. Kaikkien immunoglobuliinien määrä on veressä huomattavasti vähentynyt. XLA-taudissa annetaan säännöllistä immunoglobuliinihoitoa.
Yleisimmät vasta-ainepuutostilat > Hyper-IgM-syndrooma

Tämä periytyy yleensä myös X-kromosomaalisesti. Hyper-IgM-syndroomaa sairastavilta puuttuu T-solujen pinnalta CD40-ligandi, joka on olennainen T- ja B-solujen väliselle yhteistyölle. Vasta-ainemuodostuksessa ei tapahdu niin sanottua luokanvaihtoa, joten kaikki muodostuvat vasta-aineet kuuluvat luokkaan IgM. Veressä on IgG:n ja IgA:n määrä vähentynyt ja IgM:n määrä on noussut. Hyper-IgM-oireyhtymässä annetaan säännöllistä immunoglobuliinihoitoa sekä tarvittaessa valkosolujen kasvutekijähoitoa.
Yleisimmät vasta-ainepuutostilat > Spesifi vasta-ainepuutos SAD

Spesifi vasta-ainepuutos (Specific antibody Deficiency, SAD), tarkoittaa heikentynyttä kykyä muodostaa vasta-aineita tiettyjä taudinaiheuttajia vastaan, vaikka immunoglobuliinien kokonaismäärä ja veren B-solujen määrä ovat normaalit. Erityisesti vasta-aineiden muodostus bakteerien pinnan sokerirakenteita kohtaan on usein häiriintynyt, ja vaste esimerkiksi pneumokokkirokotteelle puuttuu tai on heikko. Tämän häiriön syy on vielä tuntematon.
Puhtaasti laboratoriolöydöksenä SAD saattaa olla kohtalaisen yleinen. Vain osalla ihmisistä, joilla se todetaan, on selkeä infektioalttius. Kuitenkin osalla potilaista taudinkuva voi olla CVI:n kaltainen. Jos todetaan toistuvia vaikeita bakteeri-infektioita ja merkkejä keuhkovauriosta, saatetaan harkita vasta-ainekorvaushoitoa.
Yleisimmät vasta-ainepuutostilat > Hypogammaglobulinemia

Hypogammaglobulinemiaa esiintyy osana muissa vakavammissa immunologisissa puutostiloissa, kuten vaikea kombinoitu immuunivajaus (SCID), DiGeorgen ja Wiskott-Aldrichin oireyhtymissä.
Yleisimmät vasta-ainepuutostilat > Sekundaarinen vasta-ainepuutostila

Vasta-ainepuutostila voi olla myös sekundaarinen eikä primaarinen. Se voi johtua lääkityksestä (esimerkiksi kulta, fenytoiini), aliravitsemuksesta (valkuaisaineiden puute) tai verisairaudesta (esimerkiksi krooninen lymfaattinen leukemia).
Yleisimmät vasta-ainepuutostilat > Osittainen vasta-ainepuutos

On olemassa myös tiloja, joissa on osittainen vasta-ainepuutos, kuten IgG-ala-luokkapuutos tai selektiivinen IgA-puutos. Näiden varsinaista merkitystä ei tiedetä. Niitä esiintyy runsaasti. Suurin osa ihmisistä, joilla on IgG-alaluokkapuutos, ei kärsi suuremmasta infektioherkkyydestä. Jotkut kuitenkin kärsivät toistuvista bakteeri-infektioista, ja heidän kohdallaan harkitaan immunoglobuliinihoidon antamista. Hoidon ei yleensä tarvitse olla jatkuvaa, vaan sitä voidaan antaa tarvittaessa, infektiokierteen katkaisemiseksi.
Pelkkää IgA-puutosta esiintyy 1:500 ihmisellä. Suurimmalle osalle ei ole mitään haittaa IgA:n puuttumisesta, sillä IgM pystyy korvaamaan IgA:n tehtäviä. Tila ei vaadi hoitoa, vaan sitä on pidettävä yksilöllisenä vaihteluna.
Primaarin immuunipuutoksen varoitusmerkkejä > Lapset

Jos lapsella esiintyy yksi tai useampi seuraavista varoitusmerkeistä, on mahdollista, että lapsi sairastaa primaaria immuunipuutosta ja lapsi on lähetettävä jatkotutkimuksiin:
≥ 2 sairaalahoitoa vaativaa keuhkokuumetta.
≥ 6 korvatulehdusta vuodessa tai komplikaationa krooninen perforaatio tai kartiolisäkkeen tulehdus.
≥ 2 röntgenvarmennettua poskiontelontulehdusta vuodessa.
≥ 2 vaikeaa bakteerien aiheuttamaa infektiota, kuten aivokalvontulehdus, sepsis tai luutulehdus.
Uusiutuvat pehmytkudosinfektiot ja/tai ihon syvät märkäpaiseet.
Krooninen suun limakalvon tai ihon/kynsien hiivainfektio.
Infektioita epätavallisissa paikoissa ja/tai epätavallinen taudinaiheuttaja.
Antibioottihoidon hoitovaste toistuvasti puutteellinen.
Infektio-ongelmaisen lapsen poikkeava pituus- ja painokehitys.
Suvussa primaaria immuunipuutosta.
Ehdotus toistuvien bakteeri-infektioiden syyn selvittämiseksi
Täydellinen verenkuva
Immunoglobuliinit (IgG, IgM, IgA)
Infektioalttiuden dokumentointi – infektiopäiväkirja
Ota yhteyttä infektiolääkäriin
Primaarin immuunipuutoksen varoitusmerkkejä > Aikuiset

Jos potilaalla esiintyy yksi tai useampi seuraavista varoitusmerkeistä, potilas saattaa sairastaa primaaria immuunipuutosta ja jatkotutkimukset ovat suositeltavia:
≥ 2 sairaalahoitoa vaativaa keuhkokuumetta.
≥ 4 antibioottihoitoa vaativaa hengitystieinfektiota vuodessa, kuten välikorvatulehdus tai röntgenvarmennettu poskiontelontulehdus.
≥ 2 vaikeaa bakteerien aiheuttamaa infektiota, kuten aivokalvontulehdus, sepsis tai luutulehdus.
Infektioita epätavallisissa paikoissa ja/tai epätavallinen taudinaiheuttaja.
Antibioottihoidon hoitovaste toistuvasti puutteellinen.
Suvussa primaaria immuunipuutosta.
Ehdotus toistuvien bakteeri-infektioiden syyn selvittämiseksi
Täydellinen verenkuva
Immunoglobuliinit (IgG, IgM, IgA)
Infektioalttiuden dokumentointi – infektiopäiväkirja
Ota yhteyttä infektiolääkäriin
Potilasyhdistys

Immuunipuutospotilaiden yhdistys ry on perustettu vuonna 1986 immuunipuutospotilaiden sekä lapsipotilaiden vanhempien yhdyssiteeksi. Yhdistys pyrkii lisäksi valvomaan jäsenten etua asioitaessa viranomaisten kanssa ja pitämään huolta siitä, että taudin toteaminen ja hoito ovat ajanmukaisia ja korkeatasoisia.
Yhdistys seuraa alan suomalaista ja ulkomaista tutkimusta ja välittää jäsenilleen uusinta tietoa. Lisäksi yhdistys levittää tietoutta immuunipuutossairauksista jäsenten ja tiedotusvälineiden kautta. Yhdistys järjestää myös vertaistukea sekä tapaamisten että Facebookin kautta.
Aiheesta muualla

ipopi.org (englanniksi)
European Society for Immunodeficiencies (englanniksi)
Immune Deficiency Foundation (englanniksi)
| --- | --- |
Auktoriteettitunnisteet: Kansalliset :  Tšekki
Project Playtime

| Project: Playtime |
| --- | --- |

 Kuvassa Boxy Boo.
Kehittäjä:  Mob Entertainment
Julkaisija:  Mob Entertainment
Jakelija:  Steam
Pelimoottori:  Unreal Engine 4
Julkaistu:  12.12.2022
Lajityyppi:  toimintapeli, indie-peli, ilmaispeli, ennakkojulkaisu
Pelimuoto:  verkkopeli
Alusta:  Microsoft Windows
Lisenssi:  Suljettu lisenssi ja ilmaisohjelma
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
Project: Playtime on Mob Entertainmentin kehittämä ja julkaisema toimintapeli. Se julkaistiin Steamiin 12. joulukuuta 2022. Se on spin-off Poppy Playtime -pelille ja sijoittuu kronologisesti aikaan ennen pelin tapahtumia. Pelissä monta pelaajaa yrittää rakentaa ison lelun, saada sen junaan ja selviytyä, samalla kun yksi pelaaja Huggy Wuggyna, Mommy Longlegsinä, CatNapina tai ennen julkaisemattomalla Boxy Boolla yrittää tappaa heidät ennen kuin he onnistuvat. Project: Playtimen traileri julkaistiin 25. marraskuuta 2022.
Hahmot

Selviytyjät (vastaavat Poppy Playtimen pelaajaa)
Erilaisia asusteita
| 0 | 1 | 2 |
| --- | --- | --- |
|  Huggy Wuggy Sininen vauva-Huggy (engl. Baby Blue Huggy)  Galaksi Huggy (engl. Galaxy Huggy)  Vihreä Huggy (engl. Green Huggy)  Tahmea Huggy  (engl. Glutinous Huggy)  Gooey Booey  Kulta Huggy (engl. Gold Huggy)  Äkäinen Huggy (engl. Grumpy Huggy)  Kawaii Missy  Killy Willy  Kissy Missy  Oranssi Huggy (engl. Orange Huggy)  Violetti Huggy (engl. Purple Huggy)  Sateenkaari Huggy (engl. Rainbow Huggy)  Punainen Huggy (engl. Red Huggy)  Robotti Huggy (engl. Robot Huggy)  Rubiini Huggy (engl. Ruby Huggy)  Linnunpelätti Huggy (engl. Scarecrow Huggy)  Hopea Huggy (engl. Silver Huggy)  Steampunk Huggy  Tree Hugger  Vokseli Huggy (engl. Voxel Huggy)  Valkoinen Huggy (engl. White Huggy)  Keltainen Huggy (engl. Yellow Huggy)  Zombi Huggy (engl. Zombie Huggy)  |  Mommy Long Legs Iljettävä Lumimommy (engl. Abominable Snowmummy)  Musta Leski (engl. Black Widow)  Karkki Mommy (engl. Candy Mommy)  Sininen Mommy (engl. Sininen Mommy)  Daddy Long-Legs  Kulta Mommy (engl. Gold Mommy)  Vihreä Mommy (engl. Green Mommy)  Onnetar Mommy (engl. Lady Luck Mommy)  Piika Mommy (engl. Maid Mommy)  Medusa Mommy  Mom Spagetti (engl. Mom Spaghetti)  Muumio Long Legs (engl. Mummy Long Legs)  Oranssi Mommy (engl. Orange Mommy)  Muste Mommy (engl. Octo Mommy)  Violetti Mommy (engl. Purple Mommy)  Sateenkaari Mommy (engl. Raindbow Mommy)  Punainen Mommy (engl. Red Mommy)  Hylätty Mommy (engl. Reject Mommy)  Robotti Mommy (engl. Robot Mommy)  Rubiini Mommy (engl. Ruby Mommy)  Hopea Mommy (engl. Silver Mommy)  Valkoinen Mommy (engl. White Mommy)  Lanka Mommy (engl. Yarn Mommy)  Keltainen Mommy (engl. Yellow Mommy)  |  Boxy Boo Box She Boo  Sininen Boxy (engl. Blue Boxy)  Boxy Brrr  Pahvi Boxy (engl. Cardboard Boxy)  Suklaa Boxy (engl. Chocolate Boxy)  Klowni Boxy (engl. Clown Boxy)  CRT Boxy  Roskis Boxy (engl. Dumpster Boxy)  Vihreä Boxy (engl. Green Boxy)  Kulta Boxy (engl. Gold Boxy)  Lounas Boxy (engl. Lunch Boxy)  Oranssi Boxy (engl. Orange Boxy)  Violetti Boxy (engl. Purple Boxy)  Pinkki Boxy (engl. Pink Boxy)  Piraatti Boxy (engl. Pirate Boxy)  Sateenkaari Boxy (engl. Rainbow Boxy)  Robotti Boxy (engl. Robot Boxy)  Rubiini Boxy (engl. Ruby Boxy)  Hopea Boxy (engl. Silver Boxy)  Kilpikonna Boxy (engl. Turtle)  Holvimetallinen Boxy (engl. Vault Metallic Boxy)  Valkoinen Boxy  (engl. White Boxy)  Keltainen Boxy (engl. Yellow Boxy)  |
Aiheesta muualla

Project: Playtimen traileri X:ässä